Kehvad mehed on enda paremust tõestavatele naistele nagu õhk, mida pannakse tähele alles siis, kui seda ei ole. Kui poleks halba, siis hea ei paistaks välja ja parem ei saaks särada. Kuna liigne hea ajab mõistuse sassi, siis oleks meil kõigil vaja endalt küsida: kust tulevad alaväärsuskompleksiga mehed. Vastus:  alaväärsuskompleksidega naistest. Seda nii otseselt kui ka kaudselt, nii emast kui ka abikaasaks olevatest naistest. Kuna naised oskavad paremini oma häbi varjata, siis võib öelda, et neil polegi midagi häbeneda. Vaatamata sellele, küsitakse üha sagedamini: naised, mida te teete, kas teil häbi ei ole?